Expoziția Art Safari și-a deschis azi porțile. Ce lucrări poți admira.
Expoziția Art Safari îți deschide porțile astăzi. Sunt expuse lucrările unor artiști precum Gheorghe Petrașcu sau Sabin Bălașa. Expoziția este deschisă până pe 20 septembrie, iar prețul biletului este de 60 de lei.
Încă nu te-ai hotărât ce să faci la final de săptămână? Du-te la Art Safari, care își deschide porțile astăzi. Dar grăbește-te! Este un muzeu temporar, în care poți admira lucrările unor artiști precum Gheorghe Petrașcu sau Sabin Bălașa. De ce îți spun să te grăbești? Sunt lucrări din colecții private, care nu pot fi văzute altundeva."11.000 de metri pătrați au fost deschiși, s-au dat afară birourile, scaunele și laptopurile și au fost înlocuite cu artă. În premieră în România le-am adus pe Guerilla Girls, cu o expoziție care a fost chiar și la MOMA în New York", spune Vlad Babenco, manager tururi ghidate.Expoziția a ajuns la cea de-a șaptea ediție și o poți admira până pe 20 septembrie. Anul acesta, Art Safari are loc la Victoria Tower, pe Calea Victoriei nr. 12.